CELEX: 62018TN0083
Language: hr
Date: 2018-02-09 00:00:00
Title: Predmet T-83/18: Tužba podnesena 9. veljače 2018. – CH protiv Parlamenta

16.4.2018   
            
            
               HR
            
            
               Službeni list Europske unije
            
            
               C 134/28
            
         Tužba podnesena 9. veljače 2018. – CH protiv Parlamenta
   (Predmet T-83/18)
   (2018/C 134/40)
   Jezik postupka: francuski
   
      Stranke
   
   
      Tužitelj: CH (zastupnici: C. Bernard-Glanz i A. Tymen, odvjetnici)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               ovu tužbu proglasi dopuštenom;
            
         
               —
            
            
               naloži tuženiku podnošenje zaključaka Odbora APA (Odbor akreditiranih parlamentarnih asistenata), zapisnika o saslušanju svjedoka koje je saslušao Odbor APA i spisa dostavljenog Predsjedniku Europskog parlamenta na temelju članka 10. Unutarnjeg pravilnika Odbora APA;
            
         
               —
            
            
               poništi pobijanu odluku i, prema potrebi, odluku o odbijanju žalbe;
            
         
               —
            
            
               naloži tuženiku plaćanje 68 500 eura naknade različite tužiteljeve neimovinske štete;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog tužbi, tužitelj ističe dva tužbena razloga.
   
               1.
            
            
               Prvi tužbeni razlog, koji se temelji na povredi članka 41. Povelje Europske unije o temeljnim pravima (u daljnjem tekstu: Povelja), članka 25. Pravilnika o osoblju za dužnosnike Europske unije (u daljnjem tekstu: Pravilnik o osoblju) i na povredi obveze obrazlaganja, načela dobre uprave, prava na saslušanje i prava obrane te povredi dužnosti brižnog postupanja, čime je zahvaćena pobijana odluka u ovom slučaju, odnosno Odluka Europskog parlamenta o odbijanju tužitelja zahtjeva za pomoć.
            
         
               2.
            
            
               Drugi tužbeni razlog, koji se temelji na očitoj pogrešci u ocjeni, povredi članka 31. Povelje, članka 12.a Pravilnika o osoblju, članka 24. Pravilnika o osoblju i na povredi dužnosti brižnog postupanja.